Ons het 'geteta' (gepraat) - Die ekonomiese waarde van Afrikaans
"Om 'n passie vir Afrikaans te hê is geensins 'n teruggryp na die verlede nie ... daar is baie lesse uit die verlede te leer oor hoe Afrikaans mense bemagtig het. Vandag kan Afrikaans ook na ander Afrikatale uitreik om hulle te bemagtig." Dr. Christa Van Louw.
Tydens 'n gesprek oor die ekonomiese waarde van Afrikaans op 14 Oktober, was die rand-en-sentwaarde van Afrikaans op die tafel. Dit is duidelik, Afrikaans staan op stewige monitêre bene. Daaroor is geen twyfel nie ... maar die werklike knelpunte was gou onder die loep en die gesprek het vinnig toekomsgerig gedraai.
Transformasie vind plaas deur intergrasie.
"Ek is 'n aardsoptimis. Wees soos water – vloei om die klip in jou pad." - Karen Meiring
Dr. Christa van Louw (née Hendricks) vertel dat sy van geboorte af Afrikaans is. Sy is in Calvinia, die hart van die Hantam, gebore. Later sou haar ouers Bishop Lavis toe verhuis - die adres, Skyweg 77. Vir haar het die straatadres simboliese betekenis: Reik na die sterre, maar nie ten koste van ander nie en streef na volmaaktheid. Sy beskryf Bishop Lavis as "die mooiste jare". Omdat sy van Calvinia af kom en anders praat as haar skoolmaats, word sy gespot en "die plaasjapie" genoem. Sy kom op jong ouderdom te staan voor 'n keuse: gaan sy verander om in te pas of gaan sy trots wees op haar andersheid en dit omarm? Sy besluit om haarself te bly. Omdat sy Afrikaans goed kon beheer en manipuleer kon Christa reeds as jong kind gesaghebbend met die skoolhoof praat.
Marius behaal sy Meestersgraad in 2008: "Vertalings van die Afrikaanse romans in Engels". Hy vertel dat hy baie by dr. Neville Alexander geleer het toe Neville as nuwe buitengewone professor by die Universiteit Stellenbosch aangestel is. Hy beskryf Neville Alexander as 'n man wat met sy voete in twee wêrelde gestaan het - taalpolities.
"Elke mens het 'n sosiale verantwoordelikheid – 'n leë sak kan nie staan nie".
Kaptein Witbooi het 10 jaar gelede uit die onderwys getree om as stamhoof van die Namastam in Suid-Afrika na sy mense om te sien en om die Namataal en -kultuur te bevorder. Hy woon in Riebeek-Wes, Riebeekvallei.